Εξαίρεση από το δημόσιο τομέα του Κέντρου Ελέγχου Ειδικών Λοιμώξεων (Κ.Ε.Ε.Λ.). Εξαιρείται από τις διατάξεις που αφορούν το δημόσιο τομέα, όπως αυτός επανοριοθετήθηκε με τις διατάξεις του άρθρου 51 του Ν. 1892/1990 και συμπληρώθηκε με την παρ. 6 του άρθρου 4, του Ν. 1943/1991, το ΚΕΝΤΡΟ ΕΛΕΓΧΟΥ ΕΙΔΙΚΩΝ ΛΟΙΜΩΞΕΩΝ (Κ.Ε.Ε.Λ.), που έχει συσταθεί με τις διατάξεις του άρθρου 26 του Ν. 2071/1992 και λειτουργεί σύμφωνα με τις διατάξεις του Π.Δ. 358/ 1992 (ΦΕΚ Α 179). Το Κ.Ε.Ε.Λ. εξακολουθεί να εποπτεύεται από το Υπουργείο Υγείας, Πρόνοιας και Κοινωνικών Ασφαλίσεων. Η εποπτεία ασκείται για θέματα και ενέργειες που ρητά προβλέπονται από τις διατάξεις του άρθρου 26 παρ. 1 του Ν. 2071/1992 και του άρθρου 7 του Π.Δ. 358/1992. Η ισχύς του παρόντος Π. Δ/τος αρχίζει από τη δημοσίευση του στην Εφημερίδα της Κυβερνήσεως. Στον Υπουργό Υγείας, Πρόνοιας και Κοινωνικών Ασφαλίσεων αναθέτουμε τη δημοσίευση και εκτέλεση του παρόντος διατάγματος.